sagorsarker/bangla-wikipedia huggingface dataset:
টন

টন পরিমাপের একটি একক। এককটির একটি সুদীর্ঘ ইতিহাস রয়েছে। কালের পরিক্রমায় এর বহুমুখী অর্থ ও প্রয়োগ সৃষ্টি রয়েছে। প্রধানত ভরের একক হিসেবে এটি ব্যবহৃত হয়। তবে শুরুতে আয়তন পরিমাপের একক হিসেবে টন ব্যবহৃত হত। এখনো কার্গো জাহাজের ধারণক্ষমতা পরিমাপে টন এককটি ব্যবহৃত হয়। সম্প্রতি শক্তি পরিমাপ, কিংবা "ট্রাক শ্রেণিবিন্যাস"-এর ক্ষেত্রে "টন" এককটি ব্যবহৃত হয়। কথ্যভাষায়-ও টন এককের প্রয়োগ বিদ্যমান।
"টান(Tun)" শব্দ থেকেই টন শব্দের উৎপত্তি। এর অর্থ হলো সর্বোচ্চ ধারণক্ষমতাসম্পন্ন পাত্র। এ ধরনের পাত্র ১৭৫-২১৩ ইম্পেরিয়াল গ্যালন (২১০-২৫৬ আমেরিকান গ্যালন ;৮০০-৯০০ লিটার) তরল ধারণ এবং ৬০ ঘনফুট জায়গা দখল করতে পারত। 
ইম্পেরিয়াল টন নামে যুক্তরাজ্যে একটি একক প্রচলিত ছিল। এক ইম্পেরিয়াল টন ২,২৪০ পাউন্ডের (১,০১৬ কিলোগ্রাম) সমান। ১৯৮৫ সালে প্রণীত যুক্তরাজ্যের পরিমাপ আইন কার্যকর হওয়ার পরে অনেক পূর্বে প্রচলিত একক বাতিল হয়ে যায়; এগুলোর মধ্যে ইম্পেরিয়াল টন এককটিও রয়েছে। ১৯৬৫ সাল থেকে যুক্তরাজ্যে মেট্রিক এককের প্রবর্তন শুরু হলে "মেট্রিক টন" নামে নতুন একটি একক ব্যবহারের সূচনা হয়।
যুক্তরাষ্ট্র ও কানাডায় এক টন কথাটির অর্থ ২,০০০ পাউন্ড (৯০৭.১৮৪৭৪ কিলোগ্রাম)।
২২৪০ পাউন্ড টন পরিমাপকে বলা হয় "লম্বা টন "(Long ton), যেখানে ২০০০ পাউন্ড টন "খাটো টন"(Short ton) নামে পরিচিত। ইংরেজি Tonne ও Ton উভয় শব্দের উচ্চারণই টন। প্রথমোক্ত শব্দটিকে দ্বিতীয় শব্দ থেকে স্বাতন্ত্র্য দানের লক্ষ্যে যুক্তরাষ্ট্রে মেট্রিক টন কথাটি ব্যবহৃত হয়। প্রথম শব্দের ক্ষেত্রে যুক্তরাজ্যে e বর্ণ উচ্চারণ করার নীতি প্রচলিত রয়েছে 
, অর্থাৎ শব্দটি টোনে উচ্চারিত হয়। তবে কোনো কোনো বিশেষ ক্ষেত্রে "টোনে" শব্দের পরিবর্তে মেট্রিক টন কথাটি ব্যবহৃত হতে পারে।
মেট্রিক টন ও লম্বা টনের পরস্পর পরিমাপগত পার্থক্য প্রায় ১১%। এদের উভয়ের সাথে খাটো টন পরিমাপটির পার্থক্য ১.৬%। সাধারণত "টন"-কে কথ্যভাষায় ব্যবহৃত সবচেয়ে ভারী একক বিবেচনা করা হয়।
জায়গার আয়তনমিতিক পরিমাপেও টন এককটির উল্লেখযোগ্য অবদান রয়েছে। ৩৫ থেকে ১০০ ঘনফুট (০.৯৯ থেকে ২.৮৩ ঘনমিটার) আয়তনবিশিষ্ট স্থানের ধারণক্ষমতা বুঝাতে প্রায়ই "টন" একক ব্যবহৃত হয়।
শক্তির একক-রূপেও টনের ব্যবহার পরিলক্ষিত হয়। কী পরিমাণে কয়লার দহন হলো কিংবা টিএনটি (ট্রাই নাইট্রো টলুইন) বিস্ফোরিত হলো, সেটি বুঝাতে এ এককের প্রয়োগ বিদ্যমান।
রেফ্রিজারেটর বা শীতলীকরণ যন্ত্রের ক্ষেত্রে টন শব্দটি ক্ষমতার একক হিসেবে ভূমিকা রাখে। এক্ষেত্রে "শীতলীকরণ টন" বা টন অব রেফ্রিজারেশন ধারণাটি জনপ্রিয়তা লাভ করেছে। প্রতিদিন এক খাটো টন বরফকে গলিয়ে পুনরায় ঘনীভূত বা ঠাণ্ডা করতে ব্যয়িত শক্তির পরিমাণই হলো টন অব রেফ্রিজারেশন। এক খাটো টনের অংশ-কে বরফকে গলিয়ে ঘনীভূত করে ব্যয়িত শক্তির পরিমাণ-কে বলা হয় "শীতলীকরণ টন/ঘণ্টা"।
ভর বা ওজনের ক্ষেত্রে বিভিন্ন ধরনের "টন" পরিমাপ রয়েছে। যেমন:
দ্রষ্টব্য: লম্বা টন বা ইম্পেরিয়াল টন ২০ হান্ড্রেডওয়েইটে বিভক্ত। ২০ হান্ড্রেডওয়েইট আট স্টোনে আর ১ স্টোন ১৪ পাউন্ডে বিভক্ত।
আয়তন পরিমাপের ক্ষেত্রে টন এককের বহুমুখী ব্যবহার রয়েছে। যেমন-
শক্তি পরিমাপের সুবিধার জন্য অনেকগুলো টন একক ব্যবহৃত হয়। যেমন-
ব্রিটেনে অনেক সময় "টন" কথাটি একশ বুঝাতে ব্যবহৃত হয়। যেমন-"মাইকেল এক টন বেগে গাড়ি চালাচ্ছিল" - এ কথা বললে বুঝতে হবে প্রতি ঘণ্টায় তার গাড়ির গতিবেগ একশ কিলোমিটার। নেদারল্যান্ডে এক টন টাকা এক লক্ষ (১,০০,০০০) টাকা বুঝাতে ব্যবহৃত হয়। আবার ফিনীয় ভাষায় টন কথাটি ১,০০০ বুঝায় (এক টন টাকা ফিনীয় ভাষায় ১,০০০ টাকা)
আন্তোনিও এমেরি

আন্তোনিও এমেরি আরোসেনা (; ২৬ জুলাই ১৯০৫ – ২৯ মার্চ ১৯৮২; আন্তোনিও এমেরি নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের পুরোটা সময় রিয়াল ইউনিয়নের হয়ে একজন গোলরক্ষক হিসেবে খেলেছেন।
১৯২৮–২৯ মৌসুমে, স্পেনীয় ফুটবল ক্লাব রিয়াল ইউনিয়নের হয়ে খেলার মাধ্যমে এমেরি তার জ্যেষ্ঠ পর্যায়ের খেলোয়াড়ি জীবন শুরু করেন। রিয়াল ইউনিয়নের হয়ে প্রথম ৪ মৌসুম স্পেনের শীর্ষ স্তরের লীগ লা লিগায় অংশগ্রহণ করলেও ১৯৩১–৩১ মৌসুমে রিয়াল ইউনিয়ন দ্বিতীয় স্তরে অবনমিত হওয়ার ফলে তিনি সেহুন্দা দিভিসিওনে তার খেলোয়াড়ি জীবনের বাকিটা সময় অতিবাহিত করেন। রিয়াল ইউনিয়নের হয়ে তিনি ৭ মৌসুমে ১১০টি ম্যাচে অংশগ্রহণ করেছিলেন। অবশেষে ১৯৩৪–৩৫ মৌসুমে তিনি তার রিয়াল ইউনিয়নের জার্সি গায়ে সর্বশেষ ম্যাচে অংশগ্রহণ করার মাধ্যমে তার খেলোয়াড়ি জীবনের ইতি টানেন।
আন্তোনিও এমেরি ১৯০৫ সালের ২৬শে জুলাই তারিখে স্পেনের অন্দারিবিয়ায় জন্মগ্রহণ করেছিলেন। তার পুত্র হুয়ান এমেরি, রোমান এমেরি এবং নাতি উনাই এমেরিও ফুটবল খেলোয়াড় ছিলেন। ১৯৮২ সালের ২৯শে মার্চ তারিখে, আন্তোনিও এমেরি মৃত্যুবরণ করেছেন।
এল প্যাসো আন্তর্জাতিক বিমানবন্দর

এল প্যাসো আন্তর্জাতিক বিমানবন্দর
( ) টেক্সাসের এল প্যাসো কাউন্টি শহরের চার কিলোমিটার উত্তর-পূর্বে অবস্থিত। এটি পশ্চিম টেক্সাস এবং দক্ষিণ নিউ মেক্সিকোের বৃহত্তম সিভিল এয়ারপোর্ট, যা ২০১৯ সালে ৩,৫১৬,৯১১ জন যাত্রী পরিচালনা করেছে।
এল প্যাসো আন্তর্জাতিক বিমানবন্দরটি ৬৬৭০ একর (২৬৯৯ হেক্টর) জুড়ে এবং এর তিনটি রানওয়ে রয়েছে:
এল প্যাসো আন্তর্জাতিক বিমানবন্দরটিতে 2 টি কনকোর্সে ১৫ টি গেট রয়েছে: কনকোর্স এ (একচেটিয়াভাবে আমেরিকানদের দ্বারা ব্যবহৃত) এর গেটগুলি এ১ – এ৪ এবং কনকোর্স বি -এর বি১– বি১১ রয়েছে।
জয়নুল আবেদিন সাজ্জাদ মিরাটী

জয়নুল আবেদিন সাজ্জাদ মিরাটী (এছাড়াও "কাজী জয়নুল আবেদিন সাজ্জাদ মিরাটী" নামেও পরিচিত) (১৯১০-১৯৯১) ছিলেন একজন ভারতীয় সুন্নি মুসলিম পণ্ডিত ও ইতিহাসবিদ এবং জামিয়া মিলিয়া ইসলামিয়ার ইসলামী শিক্ষা বিভাগের প্রধান। তার লিখিত বই "তারীখ-ই-মিল্লাত" দারুল উলুম দেওবন্দ এবং এর সংশ্লিষ্ট দেওবন্দ মতাদর্শী মাদ্রাসাগুলির পাঠ্যপুস্তকের অন্তর্ভুক্ত।
তিনি ১৯১০ সালে ব্রিটিশ ভারতের যুক্ত প্রদেশের মিরাটে জন্মগ্রহণ করেন। তিনি দারুল উলুম মিরাট এবং মিরাটের "ইমদাদুল ইসলাম" মাদ্রাসায় পড়াশোনা করেন। তিনি এলাহাবাদ বিশ্ববিদ্যালয় থেকে আরবি সাহিত্যে স্নাতক এবং ১৩৪৬ সালে আনোয়ার শাহ কাশ্মীরি ও হুসাইন আহমেদ মাদানির অধীনে দারুল উলুম দেওবন্দে "দাওরায়ে হাদিস" অধ্যয়ন করেন।
তিনি ছিলেন মাহমুদুল হাসান দেওবন্দীর শ্যালক আব্দুল মোমিন দেওবন্দীর শিষ্য ছিলেন।
"তাজওয়ার নাজিবাবাদী"র অনুরোধে তিনি নাজিবাবাদীর জার্নাল আদাবি দুনিয়া পত্রিকার যুগ্ম সম্পাদক হন। পরবর্তীতে তিনি ১৯৩৮ সালে সাঈদ আহমদ আকবরাবাদী, হিফজুর রহমান সিওহারভি আতিকুর রহমান উসমানি, প্রমুখ কর্তৃক প্রতিষ্ঠিত একটি প্রকাশনা সংস্থা নাদওয়াতুল মুসান্নিফীনে যোগ দেন।
তিনি জামিয়া মিলিয়া ইসলামিয়ায় ইতিহাসের অধ্যাপক হিসেবে যোগদান করেন এবং সাবেক উপাচার্য মোহাম্মদ মুজিবের অনুরোধে দৃষ্টান্ত স্থাপন করেন। তিনি জমিয়েত উলামায়ে হিন্দ, নাদওয়াতুল উলামা লক্ষ্ণৌ এবং আলিগড় মুসলিম বিশ্ববিদ্যালয়ের ধর্মতত্ত্ব অনুষদের প্রশাসনিক পরিষদ ও জমিয়তে উলামায়ে হিন্দের নির্বাহী পরিষদের সদস্য ছিলেন।
তিনি ১৯৫৭ থেকে ১৯৬৪ সাল পর্যন্ত মীরাটের "মাসিক জার্নাল আল-হারাম" প্রকাশ করেন।
তিনি ১৯৬২ সাল থেকে মৃত্যু পর্যন্ত দারুল উলুম দেওবন্দের প্রশাসনিক পরিষদের সদস্য ছিলেন।
তার বইয়ের মধ্যে রয়েছে:
স্থিতিস্থাপক গুণাঙ্ক

স্থিতিস্থাপক গুণাঙ্ক একটি পরিমাপক রাশি যা বলতে কোনও বস্তু বা পদার্থর উপর চাপ (পীড়ন) প্রয়োগ করা হলে, ওই বস্তু বা পদার্থর যে স্থায়ী বা অস্থায়ী পরিবর্তন বা বিকৃতি হয় তাকে বোঝায় । স্থিতিস্থাপক সীমার মধ্যে কোনো বস্তুর পীড়ন ও বিকৃতির অনুপাতকে ঐ বস্তুর উপাদানের স্থিতিস্থাপক গুণাঙ্ক বলে।
পীড়ন-বিকৃতির লেখচিত্রের ঢাল দ্বারা স্থিতিস্থাপক গুণাঙ্ক প্রকাশ করা যায়, যা ঐ বস্তু বা পদার্থের পরিবর্তিত/ বিকৃত স্থানের অবস্থা বুঝায়। কঠিন পদার্থের স্থিতিস্থাপক গুণাঙ্ক অনেক বেশি হয়। স্থিতিস্থাপক গুণাঙ্ককে নিম্নোক্ত ভাবে প্রকাশ করা যায়:
formula_1
এখানে, stress হলো পীড়ন, বস্তুর আকার পরিবর্তন করতে যে বল প্রয়োগ করা হয়েছে তার ফলে বস্তুর অভ্যন্তরে সৃষ্ট প্রতিক্রিয়া বল। এবং strain হলো বিকৃতি, পীড়নের ফলে বস্তুর পরিবর্তিনের অনুপাত। যেহেতু পীড়ন একটি মাত্রাবিহীন পরিমাপ, তাই formula_2 (স্থিতিস্থাপক গুণাঙ্ক) -র কোনো মাত্রা নেই। 
ভেক্টর মান সহ (মান ও দিক নির্দিষ্ট), পীড়ন ও বিকৃতি নির্ণয়ের নির্ধারিত পদ্ধতি মেনে, স্থিতিস্থাপক গুণাঙ্ককে বিভিন্নভাবে সংজ্ঞায়িত করা যায়:
অন্য দুটি ইলাস্টিক মডুলি বা স্থিতিস্থাপক গুণাঙ্ক হলো লামার প্রথম প্যারামিটার (Lamé's first parameter) এবং পি-ওয়েভ মডুলাস।
সমজাতীয় এবং আইসোট্রপিক (সমস্ত দিকে একই রকম) উপকরণ; সাধারণত সলিডস; তাদের (রৈখিক) স্থিতিস্থাপক বৈশিষ্ট্য এই দুটি স্থিতিস্থাপক গুণাঙ্ক দ্বারা সম্পূর্ণরূপে ব্যাখ্যা করা যায়।
ইনকিডসিড জাতীয় তরল (যাদের সান্দ্রতা নেই) শিয়ার পীড়নকে সমর্থন করে না, যার অর্থ এদের শিয়ার গুণাংক সর্বদা শূন্য থাকে। অর্থাৎ এদের জন্য ইয়ংয়ের গুণাঙ্ক সর্বদা শূন্য।
কিছু কিছু ক্ষেত্রে, স্থিতিস্থাপক গুণাঙ্ককে স্থিতিস্থাপক ধ্রুবক হিসাবে উল্লেখ করা হয়, অন্যদিকে এর বিপরীত পরিমাণকে স্থিতিস্থাপক গুণাঙ্ক হিসাবে উল্লেখ করা হয়।
টম পুনা

নরোত্তম টম পুনা (; জন্ম: ২৮ অক্টোবর, ১৯২৯ - মৃত্যু: ৭ জুন, ১৯৯৬) তৎকালীন ব্রিটিশ ভারতের সুরাট এলাকায় জন্মগ্রহণকারী ভারতীয় বংশোদ্ভূত নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন নরোত্তম পুনা নামে পরিচিত টম পুনা।
১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত টম পুনা’র প্রথম-শ্রেণীর খেলোয়াড়ী জীবন চলমান ছিল। আট বছর বয়সে তার পরিবার ভারত থেকে নিউজিল্যান্ডে অভিবাসিত হয়। ১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত নর্দার্ন ডিস্ট্রিক্টসের পক্ষে খেলেন। শুরুতে মাঝারিসারির ব্যাটসম্যান হিসেবে খেললেও অফ স্পিন বোলিংয়ের উত্তরণের পাশাপাশি নিচেরসারির ব্যাটসম্যানে রূপান্তরিত হন।
১৯৬৫-৬৬ মৌসুমের প্লাঙ্কেট শীল্ড প্রতিযোগিতায় ১৩.৭০ গড়ে ৩৪ উইকেট পান। ফলশ্রুতিতে, সফরকারী ইংল্যান্ড দলের বিপক্ষে খেলার জন্যে তাকে নিউজিল্যান্ড দলে অন্তর্ভুক্ত করা হয়। ১৯৬৬-৬৭ মৌসুমে ওতাগোর বিপক্ষে ব্যক্তিগত সেরা বোলিং পরিসংখান ৬/২৫ লাভ করেন। হ্যামিল্টনে অনুষ্ঠিত ঐ খেলায় তার বোলিং পরিসংখান ছিল ৫৯-২৯-৬৬-৯।
নর্দার্ন ডিস্ট্রিক্টস থেকে অবসর গ্রহণকালীন তিনি ২২৩ উইকেট নিয়ে দলে শীর্ষ উইকেট শিকারীতে পরিণত হয়েছিলেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন টম পুনা। সবগুলো টেস্টই ইংল্যান্ডের বিপক্ষে খেলেছিলেন তিনি। ২৫ ফেব্রুয়ারি, ১৯৬৬ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১১ মার্চ, ১৯৬৬ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ১৯৬৫-৬৬ মৌসুমের শেষদিকে সফররত ইংল্যান্ড দলের বিপক্ষে অনুষ্ঠিত তিন টেস্টের সবকটিতেই তিনি নিউজিল্যান্ড দলের প্রধান স্পিনার হিসেবে খেলেন। তবে, খেলায় তিনি খুব কমই প্রভাব ফেলতে পেরেছিলেন।
ব্যক্তিগত জীবনে বিবাহিত ছিলেন তিনি। তার সন্তান অশোক পুনা ও কীর্তি পুনা - উভয়েই নর্দার্ন ডিস্ট্রিক্টসের পক্ষে খেলেছেন। ৭ জুন, ১৯৯৬ তারিখে ৬৬ বছর বয়সে হ্যামিল্টন এলাকায় টম পুনা’র দেহাবসান ঘটে।
শিল্ডিং প্রভাব

আচ্ছাদন প্রভাব বা আবরনী ক্ষমতা (শিল্ডিং প্রভাব বা স্ক্রিনিং প্রভাব) (অথবা পারমাণবিক ঢালের প্রভাব বা ইলেকট্রন ঢালের প্রভাব) কে ব্যাখ্যা করতে গেলে এভাবে বলা যায়- একাধিক ইলেকট্রনের জন্য ইলেকট্রন ও নিউক্লিয়াসের মধ্যবর্তী আকর্ষণ যা ব্যাখ্যা করে। ইলেকট্রনের সাথে ইলেকট্রনের আকর্ষণের কারণে ইলেকট্রন মেঘে কার্যকরী নিউক্লিয়ার চার্জের যে ঘাটতি তা ব্যাখ্যা করতে এই প্রভাব কার্যকরী ভূমিকা রাখে। তড়িৎ ক্ষেত্র স্ক্রিনিং এর একটি বিশেষ অবস্থা হল এই প্রভাব ।
ইলেকট্রন শক্তিস্তর যত বড় হবে, একটি ইলেকট্রনের সাথে ঐ পরমাণুর আরেকটি ইলেকট্রনের বাধা তত দূর্বল হবে। সাধারণভাবে ইলেকট্রনের শক্তিস্তরগুলো (s,p,d,f) সাজালে,
formula_1
এখানে S হচ্ছে স্ক্রিনিং শক্তি যা একটি নির্দিষ্ট ইলেকট্রন অন্যসকল ইলেকট্রনকে প্রয়োগ করে।
হাইড্রোজেন বা পর্যায় সারণির গ্রুপ 1A এর যেকোনো পরমাণুর (যাদের কেবলমাত্র একটি যোজনী ইলেকট্রন আছে) জন্য এই বাধা নিউক্লিয়াস থেকে তড়িৎ চুমকীয় বাধার মতই শক্তিশালী হয়। যদিও যখন একের অধিক ইলেকট্রন নিয়ে চিন্তা করা হয় প্রতিটি ইলেকট্রন (n-তম শক্তিস্তরে) নিউক্লিয়াস থেকে তড়িৎ চুমকীয় বাধা ছাড়াও ১ থেকে n কক্ষপথে অবস্থিত ইলেকট্রন কর্তৃক বাধাপ্রাপ্ত হয়। এর ফলে ইলেকট্রন যত বাইরের কক্ষপথে থাকে নীট বল তত কম হয়; এর ফলে নিউক্লিয়াসের কাছাকাছি যে সকল ইলেকট্রনগুলো অবস্থান করে সেগুলো নিউক্লিয়াসের সাথে বেশি মজবুত বন্ধনে আবদ্ধ থাকে এবং যে সকল ইলেকট্রন নিউক্লিয়াস থেকে দূরে থাকে তারা নিউক্লিয়াসের সাথে দূর্বল বন্ধনে আবদ্ধ থাকে।
খায়ের মুহাম্মদ জলন্ধরি

খায়ের মুহাম্মদ জলন্ধরী (১৮৯৫ - ১৯৭০) (উর্দু: مولانا خير محمّد جالندھرى) ছিলেন একজন পাকিস্তানি ইসলামী পণ্ডিত ও জামিয়া খায়রুল মাদারিস মাদ্রাসার প্রতিষ্ঠাতা এবং প্রথম মুহতামিম (প্রিন্সিপাল)। তিনি পাকিস্তানের বেফাকুল মাদারিসিল আরাবিয়ার সভাপতি ও সহ-সভাপতি হিসেবে দায়িত্ব পালন করেছেন।
তিনি ১৮৯৫ সালে ব্রিটিশ ভারতের জলন্ধর জেলার নাকোদারে জন্মগ্রহণ করেন। তিনি মিয়াঁ ইমাম দ্বীন ও তার মামা শাহ মুহাম্মদের কাছ থেকে কুরআন মুখস্থ করেন। ১৯০৫ সালে তিনি নাকোদারের মাদ্রাসা রশীদিয়ায় ভর্তি হন এবং সেখানে প্রাথমিক ফার্সি বই অধ্যয়ন করেন। এরপর তিনি মাদ্রাসায়ে আরাবি রায়পুর, গোজরানের মাদ্রাসা সাবেরিয়া রায়পুর এবং বুলন্দশহরের মাদ্রাসা মানবাউল উলুম গুলাউথিতে তার শিক্ষা অব্যাহত রাখেন। তিনি ১৯১৩ সালে মাদ্রাসা ইশা'আতুল উলুম বেরেলীতে যোগ ভর্তি হন এবং ১৯১৭ সালে ঐতিহ্যবাহী দরসে নিজামীতে স্নাতক হন। সেখানে তিনি মাহমুদুল হাসান দেওবন্দীর ছাত্র মুহাম্মদ ইয়াসিন সেরহিন্দীর অধীনে পড়াশোনা করেন।
তিনি আশরাফ আলী থানভির শিষ্য ছিলেন। তিনি ১৯৪৪ সালের মে থেকে ১৯৪৭ সালের মে মাস পর্যন্ত দারুল উলুম দেওবন্দের পরিচালনা পরিষদের সদস্য হিসেবে দায়িত্ব পালন করেন।
নার্গিস আরা হক

নার্গিস আরা হক বাংলাদেশের পটুয়াখালী জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
নার্গিস আরা হক পটুয়াখালী জেলায় জন্মগ্রহণ করেন।
নার্গিস আরা হক কর্মজীবনের শুরুতে পটুয়াখালী সরকারী বালিকা উচ্চ বিদ্যালয়ে সহকারী প্রধান শিক্ষিকা হিসেবে দায়িত্ব পালন করেন। তিনি সপ্তম জাতীয় সংসদের মহিলা আসন ১২ থেকে বাংলাদেশ আওয়ামী লীগের মনোনীত সংসদ সদস্য ছিলেন।
রেহানা আক্তার হিরা

রেহানা আক্তার হিরা বাংলাদেশ আওয়ামী লীগের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রেহানা আক্তার হিরা সপ্তম জাতীয় সংসদের মহিলা আসন ৯ থেকে বাংলাদেশ আওয়ামী লীগের মনোনীত সংসদ সদস্য ছিলেন।
আলেয়া আফরোজ

আলেয়া আফরোজ বাংলাদেশের যশোর জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
আলেয়া আফরোজ যশোর জেলায় জন্মগ্রহণ করেন। তার স্বামী মৃত শরীফ আব্দুর রাকিব যশোর জেলা আওয়ামী লীগের সাবেক সাধারণ সম্পাদক ও জেলা আইনজীবী সমিতির সভাপতি ছিলেন।
আলেয়া আফরোজ সপ্তম জাতীয় সংসদের মহিলা আসন ১০ থেকে বাংলাদেশ আওয়ামী লীগের মনোনীত সংসদ সদস্য ছিলেন।
কৌণিক কম্পাঙ্ক

পদার্থবিজ্ঞানে, কৌণিক কম্পাঙ্ক formula_1 (ইংরেজি: angular frequency; কৌণিক দ্রুতি, বৃত্তীয় কম্পাঙ্ক, অরবিটাল কম্পাঙ্ক, রেডিয়ান কম্পাঙ্ক এবং পালসেটান্স নামেও পরিচিত) দ্বারা ঘূর্ণন হারের স্কেলার পরিমাপ নির্দেশ করে। এটা দ্বারা প্রতি একক সময়ে কৌণিক সরণ (যেমন- ঘূর্ণন), অথবা কোন সাইন-সদৃশ তরঙ্গমুখের ("sinusoidal wavefront") (যেমন- দোলন গতি এবং তরঙ্গ) দশা পরিবর্তনের হার, অথবা সাইন ফাংশনের আর্গুমেন্ট পরিবর্তনের হার বোঝায়। কৌণিক কম্পাঙ্ক (বা কৌণিক দ্রুতি) হচ্ছে ভেক্টর রাশি কৌণিক বেগ এর মান ("magnitude")। ভেক্টর রাশি কৌণিক বেগের সমার্থক হিসেবে কখনো কখনো কৌণিক কম্পাঙ্ক ভেক্টর formula_2 ব্যবহৃত হয়ে থাকে।
একবার ঘূর্ণন হচ্ছে formula_3 রেডিয়ান এর সমান, সুতরাং,formula_4
যেখানে,
formula_5 স্প্রিং ধ্রুবক,
formula_6 বস্তুর ভর।
formula_1 কে প্রাকৃতিক কম্পাঙ্ক বলা হয় (কখনো কখনো formula_8 দ্বারা সূচিত করা হয়)।
বস্তু যখন স্পন্দনরত অবস্থায় থাকে, তখন এর ত্বরণ পাওয়া যায় নিম্নরূপে: formula_9যেখানে, formula_10 হচ্ছে সাম্যাবস্থা থেকে বস্তুর সরণ।
"গতানুগতিক" "ঘূর্ণন প্রতি সেকেন্ড" কম্পাঙ্ক ব্যবহার করলে এই সমীকরণ দাঁড়ায়: formula_11।
শ্রেণিতে সংযুক্ত কোন LC বর্তনীর অনুনাদী কৌণিক কম্পাঙ্ক হচ্ছে, বর্তনীর ধারকত্ব ("capacitance", formula_12, ফ্যারাড এককে) এবং আবেশাঙ্ক ("inductance", formula_13, এসআই একক হেনরিতে) এর গুণফলের গৌণিক বিপরীত ("multiplicative inverse") রাশির বর্গমূলের সমান। formula_14।এই বর্তনীতে শ্রেণিতে রোধ যোগ করলে (যেমন- কোন কুণ্ডলীর তারের বাধাজনিত রোধ) এল-সি বর্তনীর অনুনাদী কম্পাঙ্কের কোন পরিতবর্তন হয় না। সমান্তরাল সংযোগ বর্তনীতে, ওপরের সমীকরণটি অনেক ক্ষেত্রেই কার্যকরী অনুমান হলেও, অনুনাদী কম্পাঙ্ক অবশ্য বর্তনীর সমান্তরাল উপাদানজনিত ক্ষয়ের ওপর নির্ভরশীল।
কৌণিক কম্পাঙ্ককে অনেক সময় শিথিলভাবে কম্পাঙ্ক হিসেবেই অভিহিত করা হয়ে থাকে, যদিও কড়াকড়িভাবে বললে, এই দুই রাশির মধ্যে formula_3 গুণিতকের পার্থক্য রয়েছে।
ইরানের প্রশাসনিক বিভাগ

ইরানের প্রথম স্তরে উপবিভাগগুলিকে বলা হয় প্রদেশ (; "ostānhā")।
প্রতিটি প্রদেশ আবার শাহরেস্তন () নামক বিভাগে এবং প্রতিটি শাহরেস্তন বাখ্‌শ () নামক বিভাগে উপবিভাজিত। সেখানে প্রতিটি শাহরেস্তনে সাধারণত কয়েকটি শাহর () এবং দেহেস্তন () নামক গ্রামীণ জেলা থাকে। গ্রামীণ জেলা হল অনেকগুলি গ্রামের সমাহার। শাহরেস্তনের একটি শহরকে শাহরেস্তনটির প্রশাসনিক কেন্দ্র হিসাবে বিবেচনা করা হয়।
ইরান সরকারের মতে (ইরানি বর্ষপঞ্জি ১৩৯৪), এর পরিসংখ্যান নিম্নরূপ:
ইরানের প্রদেশগুলির মানচিত্র 
ইরানের পরিসংখ্যান কেন্দ্রের মতে পরিসংখ্যানগুলো নিম্নরূপ (ইরানি ক্যালেন্ডার ১৩৯৪ এর শেষ):
মাহমুদা সওগাত

মাহমুদা সওগাত বাংলাদেশের পিরোজপুর জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
মাহমুদা সওগাত পিরোজপুর জেলায় জন্মগ্রহণ করেন। তার স্বামী সওগাতুল আলম সগির।
মাহমুদা সওগাত সপ্তম জাতীয় সংসদের মহিলা আসন ১৩ থেকে বাংলাদেশ আওয়ামী লীগের মনোনীত সংসদ সদস্য ছিলেন।
জাহানারা খান

জাহানারা খান বাংলাদেশের ময়মনসিংহ জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
জাহানারা খান ময়মনসিংহ জেলায় জন্মগ্রহণ করেন।
জাহানারা খান ময়মনসিংহ জেলা মহিলা আওয়ামীলীগের সভানেত্রী। তিনি সপ্তম জাতীয় সংসদের মহিলা আসন ১৬ থেকে বাংলাদেশ আওয়ামী লীগের মনোনীত সংসদ সদস্য ছিলেন।
হুছনে আরা ওয়াহিদ

হুছনে আরা ওয়াহিদ (২৮ ফেব্রুয়ারি ১৯৫৫–৬ এপ্রিল ২০২০) বাংলাদেশের মৌলভীবাজার জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
হুছনে আরা ওয়াহিদ ২৮ ফেব্রুয়ারি ১৯৫৫ সালে মৌলভীবাজার জেলায় জন্মগ্রহণ করেন। তার স্বামী মৌলভীবাজার জেলা আওয়ামী লীগের সাবেক সাধারণ সম্পাদক। তার দুই ছেলে ও দুই মেয়ে।
হুছনে আরা ওয়াহিদ মৌলভীবাজার জেলা আওয়ামীলীগের সহসভাপতি ছিলেন। তিনি ১৯৮৩ সাল থেকে ১৯৯৬ সাল পর্যন্ত পাথফাইন্ডার নামের একটি আন্তর্জাতিক এনজিওতে প্রকল্প ব্যবস্থাপক হিসেবে কাজ করেন। তিনি সপ্তম জাতীয় সংসদের মহিলা আসন ২৫ থেকে বাংলাদেশ আওয়ামী লীগের মনোনীত সংসদ সদস্য ছিলেন।
হুছনে আরা ওয়াহিদ ৬ এপ্রিল ২০২০ সালে মৌলভীবাজারের ২৫০ শয্যা হাসপাতালে মৃত্যুবরণ করেন।
রাজিয়া মতিন চৌধুরী

রাজিয়া মতিন চৌধুরী (–২ মে ২০১২) বাংলাদেশের লক্ষ্মীপুর জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজিয়া মতিন চৌধুরী সালে লক্ষ্মীপুর জেলায় জন্মগ্রহণ করেন। তার স্বামী আবদুল মতিন চৌধুরী ১৯৭৫ সালে ঢাকা বিশ্ববিদ্যালয়ের ১৪ তম উপাচার্য ও বিজ্ঞানী ছিলেন।
রাজিয়া মতিন চৌধুরী ইউনিভার্সিটি ল্যাবরেটরি স্কুল ও কলেজের প্রাক্তন অধ্যক্ষ ও বঙ্গবন্ধু পরিষদের প্রেসিডিয়াম সদস্য ছিলেন। তিনি সপ্তম জাতীয় সংসদের মহিলা আসন ২৮ থেকে বাংলাদেশ আওয়ামী লীগের মনোনীত সংসদ সদস্য ছিলেন।
রাজিয়া মতিন চৌধুরী ২ মে ২০১২ সালে শিকদার মেডিকেল কলেজ হাসপাতালে বার্ধক্যজনিত কারণে মৃত্যুবরণ করেন।
লুইজ গ্লিক

লুইজ এলিজাবেথ গ্লিক (২৩ এপ্রিল ১৯৪৩ - ১৩ অক্টোবর ২০২৩) একজন মার্কিন কবি ও প্রাবন্ধিক। তিনি একজন নোবেল পুরস্কার বিজয়ী লেখিকা। তিনি ন্যাশনাল হিউম্যানিটিজ মেডেল, পুলিৎজার পুরস্কার, জাতীয় পুস্তক পুরস্কার, জাতীয় বই সমালোচক সার্কেল পুরস্কার এবং এছাড়া বলিঞ্জেন পুরস্কার সহ যুক্তরাষ্ট্রে অনেক বিখ্যাত সাহিত্য পুরস্কার জিতেছেন। লুইজকে প্রায়শই একজন আত্মজীবনীমূলক কবি হিসাবে বর্ণনা করা হয়; তার কাজগুলি তার মানসিক তীব্রতার জন্য ও ব্যক্তিগত অভিজ্ঞতা এবং আধুনিক জীবনে গভীর চিন্তা করার জন্য প্রায়শ পৌরাণিক কাহিনী, ইতিহাস বা প্রকৃতি আঁকার জন্য পরিচিত।
লুইজ গ্লিক ১৯৪২ সালের ২২শেএপ্রিল নিউইয়র্ক সিটিতে জন্মগ্রহণ করেছিলেন। তিনি ড্যানিয়েল গ্ল্যাক নামে এক ব্যবসায়ী এবং গৃহকর্মী বিট্রিস গ্লক (ন্যা গ্রোসবি) এর দুই জীবিত কন্যার মধ্যে প্রথম সন্তান।
গ্লিকের পিতামহ, দাদু-ঠাকুমা, হাঙ্গেরীয় ইহুদি, মার্কিন যুক্তরাষ্ট্রে চলে আসেন, শেষ পর্যন্ত তাদের নিউ ইয়র্কে মুদি দোকান ছিল। গ্লিকের বাবা ছিলেন যুক্তরাষ্ট্রে জন্ম নেওয়া তাঁর পরিবারের জ্যেষ্ঠ সন্তান। তিনি লেখক হওয়ার উচ্চাকাঙ্ক্ষা পোষণ করতেন, তবে শ্যালকের সাথে ব্যবসায় যুক্ত হয়ে পড়েন। তারা একসাথে সাফল্য অর্জন করেছিল যখন তারা এক্স-অ্যাক্টো ছুরি আবিষ্কার করেছিল। গ্লিকের মা ওয়েলসলে কলেজের স্নাতক। ছোটবেলা থেকেই, গ্লিক তাঁর বাবা-মার কাছ থেকে গ্রিক পুরাণ এবং জোয়ান অফ আর্কের কিংবদন্তীর মতো ক্লাসিক গল্পের একটি শিক্ষা লাভ করেছিলেন। তিনি খুব অল্প বয়সেই কবিতা লিখতে শুরু করেছিলেন।
কিশোর বয়সে গ্লিক অ্যানোরেক্সিয়া নার্ভোসা নামক রোগের শিকার হন। একটি প্রবন্ধে এই অসুস্থতার বর্ণনা দিয়েছেন। তাঁর জন্মের আগেই তাঁর বড়ো বোন এই রোগে মারা যান। জর্জ ডব্লিউ হিউলেট উচ্চ বিদ্যালয়, নিউ ইয়র্ক-এপড়াকালীন তিনি মনঃসমীক্ষার চিকি‌‌ৎসা শুরু করেন। কয়েক মাস পরে, তার পুনর্বাসনের দিকে মনোনিবেশ করার জন্য তাকে স্কুল থেকে বাইরে নিয়ে যাওয়া হয়েছিল, যদিও তিনি ১৯৬১ সালে স্নাতক হন। এই সিদ্ধান্তের বিষয়ে তিনি লিখেছেন, "আমি বুঝতে পেরেছিলাম যে একসময় আমি মারা যাব। আমি যে বিষয়টি আরও স্পষ্টভাবে জানতাম, তার চেয়ে বেশি দৃঢ়রূপে, আমি মরতে চাইনি"। তিনি পরবর্তী সাত বছর থেরাপিতে ব্যয় করেছেন, যা তিনি অসুস্থতা কাটিয়ে উঠতে সহায়তা করার এবং তাকে কীভাবে চিন্তাভাবনা করার তা শেখানোর কৃতীত্ব দিয়েছেন।
তার অবস্থার ফলে গ্লিক পুরোদস্তুর ছাত্র হিসাবে কলেজে ভর্তি হননি। তিনি থেরাপির পক্ষে উচ্চশিক্ষা বঞ্চিত করার সিদ্ধান্তটি প্রয়োজনীয় হিসাবে বর্ণনা করেছেন: "... আমার আবেগময় অবস্থা, আমার আচরণের চরম অনড়তা এবং আচারের উপর বিশ্বাসঘাতক নির্ভরতা শিক্ষার অন্যান্য রূপকে অসম্ভব করে তুলেছে"। পরিবর্তে, তিনি সারা লরেন্স কলেজে একটি কবিতা ক্লাস নিয়েছিলেন এবং ১৯৬৩ থেকে ১৯৬৫ সাল পর্যন্ত তিনি কলম্বিয়া বিশ্ববিদ্যালয়ের স্কুল অফ জেনারেল এডুকেশন-এর কবিতা কর্মশালায় ভর্তি হন, যা অপ্রচলিত শিক্ষার্থীদের জন্য প্রোগ্রাম দেয়। সেখানে থাকাকালীন তিনি লনি অ্যাডামস এবং স্ট্যানলি কুনিটসের সাথে পড়াশোনা করেছিলেন । তিনি এই শিক্ষকদের একজন কবি হিসাবে তার বিকাশে উল্লেখযোগ্য পরামর্শদাতা হিসাবে জমা দিয়েছেন।
বাংলাদেশ রেলওয়ে ক্লাস ৬৬০০

বাংলাদেশ রেলওয়ে ক্লাস ৬৬০০ বাংলাদেশ রেলওয়ে কর্তৃক পরিচালিত বাংলাদেশের ব্রড গেজ (১৬৭৬ মিমি) ডিজেল–বৈদ্যুতিক লোকোমোটিভের একটি শ্রেণী। এই শ্রেণীর মোট ৪০টি লোকো ২০২১ সালে বাংলাদেশ রেলওয়ের বহরে যুক্ত হবে।
৬৬০০ শ্রেণীর লোকো যুক্তরাষ্ট্রের ইলেক্ট্রো-মোটিভ ডিজেল (ইএমডি) উৎপাদন করে। এদের মডেল ইএমডি জিটি৪২এসি।
৬৬০০ শ্রেণীর লোকো বাংলাদেশের প্রথম ব্রড গেজ ইএমডি লোকো। এই লোকোগুলোতে ইএমডি ১২এন-৭১০জি৩বি-ইইএস প্রাইম মুভার ব্যবহার করা হয়েছে। এদের ক্ষমতা ৩,২৫০ অশ্বশক্তি এবং এরা সর্বোচ্চ ১২০ কিমি/ঘণ্টা পর্যন্ত চলতে পারে। এদের চাকার বিন্যাস হলো সিও-সিও। এতে থাকবে ইএম২০০০ মাইক্রোপ্রসেসর কন্ট্রোল।
এই লোকোগুলোর সংখ্যা–সিরিজ/শ্রেণী হচ্ছে ৬৬০০, এবং এদেরকে ৬৬০১ থেকে ৬৬৪০ পর্যন্ত সংখ্যায়িত করা হয়েছে।
বাণিজ্যিক নাম (প্রকাশনী)

কোনও গ্রন্থ প্রকাশনীর বাণিজ্যিক নাম বলতে প্রকাশনীটি যে নামের অধীনে কোনও গ্রন্থ বা রচনাকর্ম প্রকাশ করে, অর্থাৎ যে নামটি গ্রন্থের মলাটে বা ভেতরে মুদ্রিত হয়, তাকে বোঝায়। একটিমাত্র প্রকাশনী একাধিক বাণিজ্যিক নামের অধীনে প্রকাশনা করতে পারে। এক্ষেত্রে বাজারের ভিন্ন ভিন্ন খণ্ডাংশের তথা ভিন্ন ভিন্ন ভোক্তাশ্রেণীর কাছে বিপণনের উদ্দেশ্যে প্রায়শই একেকটি বাণিজ্যিক নামকে মার্কার মতো ব্যবহার করা হয়।
প্রকাশনীর বাণিজ্যিক নামের সাধারণত একটি সুসংজ্ঞায়িত লক্ষ্য থাকে। কোনও কোনও ক্ষেত্রে বৃহত্তর কোনও প্রকাশনী অপেক্ষাকৃত ক্ষুদ্রতর কোনও প্রকাশনীকে কিনে নিলে ক্ষুদ্রতর প্রকাশনীগুলির নামগুলিকে বাণিজ্যিক নাম হিসেবে রেখে দেওয়া হয়। যেমন নিউইয়র্কভিত্তিক প্রকাশনী ভাইকিং প্রেস ১৯২৫ সালে একটি স্বতন্ত্র প্রকাশনী হিসেবে যাত্রা শুরু করলেও ১৯৭৫ সাল থেকে এটি পেঙ্গুইন গ্রুপ নামক প্রকাশনী সংস্থার মালিকানাধীন প্রতিষ্ঠানে পরিণত হয়। তবে এটি এখন পেঙ্গুইনের অধীনস্থ একটি বাণিজ্যিক নাম, যার লক্ষ্য "কঠোরভাবে সীমিত একটি তালিকার উন্নত বাস্তব তথ্যভিত্তিক রচনাবলি (নন-ফিকশন), যেমন আত্মজীবনী, ইতিহাস ও সমসাময়িক ঘটনাবলির উপরে লিখিত রচনা এবং ক্ষণস্থায়ী আগ্রহের জনপ্রিয় কল্পসাহিত্যের বদলে দীর্ঘস্থায়ী গুরুত্বের কল্পসাহিত্য প্রকাশ করা।"
ইংরেজিভাষী পরিমণ্ডলে প্রকাশনীর বাণিজ্যিক নামকে "ইমপ্রিন্ট" (imprint) বলা হয়ে থাকে।
ভাণ্ডারবাড়ী ইউনিয়ন

ভান্ডারবাড়ী ইউনিয়ন বাংলাদেশের বগুড়া জেলার ধুনট উপজেলার একটি ইউনিয়ন।
এই ইউনিয়নের মোট আয়তন ২২.৯৫ বর্গকিলোমিটার। 
এই ইউনিয়নের মোট জনসংখ্যা ২৯,১৫৭ জন।
এই ইউনিয়নে ১৫টি গ্রাম ও ৯টি মৌজা রয়েছে। গ্রামগুলো হলো:
ইউনিয়নের সাক্ষরতার হার ২১.৪% 
এই ইউনিয়নে দুটি হাট-বাজার রয়েছে। 
ইউনিয়নের বর্তমান চেয়ারম্যান বেলাল হোসের বাবু। 
আবু সাইয়ীদ, চলচ্চিত্র পরিচালক।
ধুনট সদর ইউনিয়ন

ধুনট ইউনিয়ন বাংলাদেশের বগুড়া জেলার ধুনট উপজেলার একটি ইউনিয়ন।
এই ইউনিয়নের মোট আয়তন ৬.৭৫ বর্গকিলোমিটার।
১৯৯১ সালের আদমশুমারী অনুযায়ী এই ইউনিয়নের মোট জনসংখ্যা ৩৭,৭৬৭ জন।
ইউনিয়নটি ১৬টি গ্রাম ও ৫টি মৌজা নিয়ে গঠিত। 
ইউনিয়নের সাক্ষরতার হার ২০.৮% 
ইউনিয়নের বর্তমান চেয়ারম্যান এস এম মাসুদ রানা।
চৌকিবাড়ী ইউনিয়ন

চৌকিবাড়ী ইউনিয়ন বাংলাদেশের বগুড়া জেলার ধুনট উপজেলার একটি ইউনিয়ন।
ধুনট উপজেলা সদর থেকে ৬ কিমি দক্ষিণে চৌকিবাড়ী ইউনিয়ন পরিষদের অবস্থান।
ঢাকা-বগুড়া মহাসড়ক এর মাধ্যমে ধুনটমোড় হয়ে চৌকিবাড়ি ইউনিয়ন পরিষদে আসা যায়। 
এছাড়াও চান্দাইকোনা বগুড়া বাজার থেকে মথুরাপুর বাজার হয়ে চৌকিবাড়ী ইউনিয়ন পরিষদ আসা যায়।
এই ইউনিয়নের মোট আয়তন ২৯.৫৩ বর্গকিলোমিটার। 
১৯৯১ সালের আদমশুমারী অনুযায়ী এই ইউনিয়নের মোট জনসংখ্যা ২৫,৪৫৩ জন।
চৌকিবাড়ী ইউনিয়ন ৩২টি গ্রাম ও ১৫টি মৌজা নিয়ে গঠিত। 
এই ইউনিয়নের সাক্ষরতার হার ১৯.৮% এখানে ২টি কলেজ, ১টি কারিগরি শিক্ষাপ্রতিষ্ঠান, ১৫টি প্রাথমিক বিদ্যালয়, ১টি মাদ্রাসা ও ৫টি উচ্চ বিদ্যালয় রয়েছে। 
বিশ্বহরিগাছা বাজার,পেঁচিবাড়ি বাজার,ভূবনগাতী বাজার,পাঁচথুপি বাজার ইত্যাদি
ইউনিয়নের বর্তমান চেয়ারম্যান হাসানুল করিম পুটু।
গোপালনগর ইউনিয়ন

গোপালনগর ইউনিয়ন বাংলাদেশের বগুড়া জেলার ধুনট উপজেলার একটি ইউনিয়ন।
এই ইউনিয়নের মোট আয়তন ৪৮ বর্গকিলোমিটার। 
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩০,২৮৮,জন।
এই ইউনিয়ন ২৭টি গ্রাম ও ১১টি মৌজা নিয়ে গঠিত। 
এই ইউনিয়নের সাক্ষরতার হার ১৭.১% 
ইউনিয়নের বর্তমান চেয়ারম্যান আনোয়ারুল ইসলাম
ধুনট উপজেলার ইউনিয়ন
মোফাজ্জল-মোমেনা চাকলাদার মহিলা কলেজ

মোফাজ্জল-মোমেনা চাকলাদার মহিলা কলেজ সাভারে অবস্থিত একটি উচ্চমাধ্যমিক ও ডিগ্রি কলেজ। সাভারের তালবাগ থানা রোডে কলেজটির অবস্থান। এতে উচ্চমাধ্যমিক পর্যায়ে বিজ্ঞান, ব্যবসায় শিক্ষা ও মানবিক বিভাগ এবং জাতীয় বিশ্ববিদ্যালয়ের অধীনে ২০১৮ সালে বিএ ও বিবিএস (পাস) কোর্স চালু করা হয়।
বি এ (পাস) কোর্সে পঠিত বিষয়সমূহ:
১। সমাজকর্ম
২। রাষ্ট্রবিজ্ঞান
৩। ইসলামের ইতিহাস ও সংস্কুতি
৪। ভূগোল ও পরিবেশ
বি বি এস (পাস) কোর্সে পঠিত বিষয়সমূহ:
১। হিসাববিজ্ঞান
২। ব্যবস্থাপনা
৩। অর্থনীতিি
উচ্চমাধ্যমিকে পঠিত বিষয়সমূহ:
বাংলা 
ইংরেজি 
তথ্য ও যোগাযোগ প্রযুক্তি
১। ইসলামের ইতিহাস ও সংস্কৃতি ২। পৌরনীতি ও সুশাসন ৩। যুক্তিবিদ্যা ৪। ভূগোল ও পরিবেশ ৫। গার্হস্থ্য বিজ্ঞান ৬। অর্থনীতি ৭। পরিসংখ্যান ৭। ব্যবসায় সংগঠন ৮। হিসাববিজ্ঞান ৯। উৎপাদন ব্যবস্থাপনা ১০। রসায়ন ১১। জীববিজ্ঞান ১২। উচ্চতর গণিত ১৩। মনোবিজ্ঞান
আবদুল গফুর সিদ্দিকী

আবদুল গফুর সিদ্দিকী (১৮৭২-১৯৫৯) ছিলেন একজন ভারতীয় গবেষক, প্রাবন্ধিক ও সাংবাদিক।
আবদুল গফুর সিদ্দিকী ভারতের পশ্চিমবঙ্গের চব্বিশ পরগনা জেলার বসিরহাটের খাসপুর গ্রামে ১৮৭২ সালে জন্মগ্রহণ করেন। তার পিতা মুন্সি গোলাম মওলা ছিলেন কলকাতার পুথি প্রকাশক, বিক্রেতা ও হবিবি প্রেসের স্বত্বাধিকারী। সিদ্দিকী কলকাতা কলেজিয়েট স্কুল, কলকাতা মাদ্রাসা এবং কলকাতা ক্যামবেল মেডিক্যাল স্কুলে অধ্যয়ন করেন। পরবর্তীতে তিনি কলকাতা হোমিওপ্যাথি কলেজে অধ্যয়ন করে হোমিও চিকিৎসায় নিয়োজিত হন।
তিনি ১৯৫০ সালে দাঙ্গার পর পূর্ব পাকিস্তানে এসে খুলনার দৌলতপুরের নিকট দামোদর গ্রামে স্থায়ীভাবে বসবাস শুরু করেন।
গফুর সিদ্দিকী হােমিওপ্যাথি চিকিৎসা ও পিতার পুস্তক ব্যবসায় দেখাশুনার মাধ্যমে তার কর্মজীবন শুরু করেন। যেখান থেকে দোভাষী বহু মুসলিম পুঁথি প্রকাশিত হয়েছে। পুথি সম্পাদনা, প্রকাশনা ছাড়াও পুথি সাহিত্যের সংগ্রহ এবং গবেষণাতেও তার অবদান ছিল। প্রাচীন ও মধ্যযুগের সাহিত্য, ইতিহাস ও ইসলাম ধর্মের নানা প্রসঙ্গ নিয়ে তিনি মননশীল ও তথ্যসমৃদ্ধ প্রবন্ধ রচনা করেন। পুঁথি সাহিত্য ও পুরাতত্ত্ব বিষয়ে তার আলােচনা এবং গবেষণামূলক প্রবন্ধ বাংলা সাহিত্যের উল্লেখযোগ্য সম্পদ। তিনি পশ্চিমবঙ্গে ছাপা মুসলমানি পুঁথি গুলো উদ্ধার করেন। সাংবাদিক হিসেবেও তার পরিচিতি রয়েছে। তিনি বঙ্গবাসী, হিতবাদী, বসুমতী, নবশক্তি, মিহির ও সুধাকর, সাপ্তাহিক মোহাম্মদী, দৈনিক হাবলুল মতীন (বাংলা সংস্করণ), সন্ধ্যা প্রভৃতি পত্রিকার সহকারী সম্পাদকসহ বিভিন্ন পদে নিয়োজিত ছিলেন। রাজনীতির ক্ষেত্রে তিনি বঙ্গভঙ্গের বিরোধী ছিলেন।
তার রচিত উল্লেখযোগ্য রচনাসমূহ:
আবদুল গফুর বঙ্গীয় সাহিত্য পরিষদের সদস্য ছিলেন। উক্ত পরিষদ তাকে ১৯১০ সালে "অনুসন্ধান বিশারদ" এবং ১৯৪০ সালে হায়দ্রাবাদের উসমানিয়া বিশ্ববিদ্যালয় তাকে "ডিলিট" উপাধিতে ভূষিত করেন।
পবিত্রা পুনিয়া

নেহা সিংহ, পভিত্রা পুনিয়া নামে পরিচিত, একজন ভারতীয় টেলিভিশন অভিনেত্রী। তিনি "লাভ ইউ জিন্দেগীতে" গীত ডিলনের চরিত্রে অভিনয় করার জন্য পরিচিত। তিনি "স্প্লিটসিলা ৩" এ অংশ নিয়েছিলেন। তিনি "সাওরে সাবকে স্বপ্নে" সিমরান আহলুওয়ালিয়া এবং "নাগিন ৩" এ পাওলোমি রায় চরিত্রে অভিনয় করেছিলেন । আনুশকার "চরিত্রে" তিনি "হংগেে জুদাা না হামতে"; "কাভাচ...কালী শক্তিয় সে"তে রিতু চরিত্রে, "ডায়ানে" চন্দ্রিকা চরিত্রে কাজ করেছেন। "সনি এসএবি" সিটকম "বালভীর রিটার্নসে টিমনাসা" নামে এক দুষ্ট রানী চরিত্রে অভিনয়ে তিনি সবচেয়ে বেশি পরিচিত পান।
পুনিয়া উত্তরপ্রদে বাগপাতে একটি হিন্দু জাট পরিবারে ২২ নভেম্বর ১৯৮৬ সালে নেহা সিং নামে জন্মগ্রহণ করেন। তার এক ভাই অনুরাগ সিং। তিনি পুলিশ লাইন কোয়ার্টার্স পিতমপুরায় বেড়ে ওঠেন এবং স্কুল পড়াশোনা করেন নয়াদিল্লির রোহিনীতে। তিনি আইপিএস অফিসার হতে চেয়েছিলেন এবং তার স্নাতক সহ এটির জন্য ১.৫ বছর কোচিং ( ইউপিএসসি ) পেয়েছিলেন। তিনি আতিথেয়তা ও বিমান চালনায় ডিপ্লোমাও করেছেন।
পবিত্রা পুনিয়া তার ক্যারিয়ার শুরু করেছিলেন এমটিভির আপাতবাস্তব টেলিভিশন অনুষ্ঠান "স্প্লিটসভিলা ৩" দিয়ে যা ২০০৯ সালে প্রচারিত হয়েছিল। ফুকেটে অনুষ্ঠিত শোতে তিনি অন্যতম ফাইনালিস্ট ছিলেন।
২০১০ সালে, তিনি "গীত - হুই" সাবসে পারায়ি তে দলজিতের ক্যামিওর চরিত্রে অভিনয় করে তার অভিনয়ের সূচনা করেছিলেন। এরপরে, তিনি সিদ্ধার্থ শুক্লার বিপরীতে স্টার প্লাস শো "লাভ ইউ জিন্দেগিতে" প্রথম প্রধান ভূমিকায় অভিনয় করেন । তিনি লাইফ ওকের আপাতবাস্তব টেলিভিশন অনুষ্ঠান "ওয়েলকাম - বাজি মেহমান নওয়াজি কি-তে" অংশ ছিলেন।
এরপরে তিনি মুকুল মিশ্র পরিচালিত সিনেমা "সিদ্ধার্থ - লাভ, লাস্ট, পিসে" অভিনয় করেছিলেন, এতে মহেশ ভট্ট, শিবম ভার্গব এবং শাজাহান পদমসি অভিনয় করেছেন । "পুনিয়া রিটজ জিলি ইয়ে পাল", "এমটিভি মেকিং দ্য কাট ২", "হংগে জুদানা হাম", "সাওরে সাবকে সপনে প্রিতো" এবং "ডর সাবকো লাগতা হ্যায়" সহ অন্যান্য শোয়ের অংশ ছিলেন। তিনি স্টার প্লাস শো "ইয়ে হ্যায়" মহব্বতেতে প্রধান প্রতিপক্ষ নিধি ছাব্রার ভূমিকায় অভিনয় করেছিলেন। তিনি &টিভির "গঙ্গায়" করুণার চরিত্রে অভিনয় করেছিলেন। তিনি জি টিভি'র কালেরিনে একটি মহা এপিসোডের জন্য ইচ্ছাধারী নাগিন চরিত্রে অভিনয় করেন । তারপরে কালারস টিভির "নাগিনের" তৃতীয় মরসুমে তাকে পুলোমি রায় চরিত্রে দেখা যায়। ২০২০ সালের অক্টোবর মাসে শুরু হওয়া বিগ বস ১৪ তে একজন প্রতিযোগী হিসাবে অংশ নেন। তিনি "সনি এসএবি" সিটকম "বালভীর রিটার্নসে টিমনাসা" নামের এক দুষ্ট রানীর ভূমিকায় অভিনয় করেছিলেন।
আবু মোহাম্মদ আমিন উদ্দিন

আবু মোহাম্মদ আমিন উদ্দিন বাংলাদেশের একজন জ্যেষ্ঠ আইনজীবী এবং বাংলাদেশের ১৬তম অ্যাটর্নি জেনারেল হিসেবে দায়িত্ব পালন করেছেন। ২০২০ সালের ৮ অক্টোবর রাষ্ট্রপতি আবদুল হামিদ তাকে অ্যাটর্নি জেনারেল হিসেবে নিয়োগ প্রদান করেছিলেন। ২০২৪ সালের ৭ আগস্ট তিনি রাষ্ট্রপতি বরাবর পদত্যাগ পত্র জমা দেন।
মোহাম্মদ আমিন ১৯৬৩ সালের ১ অক্টোবর মৌলভীবাজারে জন্মগ্রহণ করেন। তিনি ঢাকা সিটি কলেজ থেকে এইচএসসি উত্তীর্ণ হন এবং পরবর্তীতে ঢাকা বিশ্ববিদ্যালয়ের অধীনে স্নাতক ও এলএল.বি সম্পন্ন করেন।
১৯৮৭ সালে তিনি আইনজীবী হিসেবে তালিকাভুক্ত হন, ১৯৮৯ সালের ২৮ অক্টোবর তিনি বাংলাদেশ সুপ্রীম কোর্টের একজন তালিকাভূক্ত আইনজীবী হন। ২০০৩ সালে তিনি আপিল বিভাগে তালিকাভুক্ত আইনজীবী হন। আমিন উদ্দিন ২০১৫ সালে সুপ্রিম কোর্টের জ্যেষ্ঠ আইনজীবী হিসেবে নিয়োগ পান। ২০১৯ সাল থেকে তিনি সুপ্রিম কোর্ট আইনজীবী সমিতির সভাপতির দায়িত্ব পালন করছেন। ২০০৬ থেকে ২০০৮ সাল পর্যন্ত তিনি দুই মেয়াদে সুপ্রিম কোর্ট আইনজীবী সমিতির সম্পাদক হিসেবে দায়িত্ব পালন করেন। ১৯৯৬-২০০০ পর্যন্ত চার বছর তিনি সহকারী অ্যাটর্নি জেনারেল ছিলেন, ২০০০ থেকে ২০০১ সালের অক্টোবর পর্যন্ত তিনি উপ-অ্যাটর্নি জেনারেল ছিলেন।
তিনি আফসারী আমিন শিবলিকে বিয়ে করেন এবং তাদের দুই ছেলে আছে, যাদের নাম হলো যথাক্রমে রাইয়ান আমিন এবং নাহিয়ান আমিন।
নলগাড

নলগাড () (পূর্বনাম: ত্রিবেনী নলগাড) নেপালের কর্ণালী প্রদেশের জাজরকোট জেলায় অবস্থিত একটি নগর পৌরসভা। 
পৌরসভাটির মোট আয়তন এবং মোট ১৩ টি ওয়ার্ডে বিভক্ত। ২০১১ সালের তথ্যানুযায়ী এর মোট জনসংখ্যা ২৫,৫৯৭ জন।
পৌরসভাটি ১০শে মার্চ ২০১৭ তারিখে প্রতিষ্ঠিত হয় যখন নেপাল সরকার সমস্ত পুরানো প্রশাসনিক কাঠামোকে সীমাবদ্ধ করে এবং নেপালের নতুন "সংবিধান-২০১৫" অনুসারে ৭৪৪ টি স্থানীয় প্রশাসনিক ইউনিট ঘোষণা করেছিলো। 
ডান্ডাগাঁ, লাহাই, খগেনকোট, রাগডা এবং ভগবতী টোল গ্রাম উন্নয়ন সমিতি এই নবগঠিত পৌরসভায় অন্তর্ভুক্ত হয়। পৌরসভার সদর দফতর খগেনকোটে অবস্থিত।
নানিকোট, নেপাল

নানিকোট উত্তর- নেপালের কর্ণালী অঞ্চলের কালীকোট জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিলো ৩৯৯৩ জন এবং খানার সংখ্যা ৬৯০ টি।
নরাকোট, নেপাল

নরাকোট উত্তর- নেপালের কর্ণালী অঞ্চলের জুমলা জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিলো ২৭৫২ জন এবং খানার সংখ্যা ৪৯৪ টি।
মান্দালয় জেলা

মান্দালয় জেলা () মধ্য মিয়ানমারের মান্দালয় বিভাগের একটি জেলা। যদিও জেলা দুটি মান্দালয় এবং অমরপুরে নিয়ে গঠিত হয়েছিল, তারপরও অপরিকল্পিত নগরায়নের ফলে আজ মান্দালয় শহর সীমানা নিজ ছেড়ে অমরপুর এবং পাথেইঙ্গীকেও নিজের অন্তর্ভুক্ত করে নিয়েছে। বর্তমানে মান্দালয় জেলা ও মান্দালয় শহর এক হয়ে গেছে।
মান্দালয় জেলা নিম্নলিখিত জনপদ নিয়ে গঠিত।
অ্যান্ড্রু রবার্টস

অ্যান্ড্রু ডানকান গ্লেন রবার্টস (; জন্ম: ৬ মে, ১৯৪৭ - মৃত্যু: ২৬ অক্টোবর, ১৯৮৯) ওয়াইকাতোর টি আরোহা এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন অ্যান্ড্রু রবার্টস।
১৯৬৭-৬৮ মৌসুম থেকে ১৯৮৩-৮৪ মৌসুম পর্যন্ত অ্যান্ড্রু রবার্টসের প্রথম-শ্রেণীর খেলোয়াড়ী জীবন চলমান ছিল। দলে তিনি মূলতঃ মাঝারিসারির ব্যাটসম্যান ও মিডিয়াম পেস বোলার ছিলেন।
ঘরোয়া ক্রিকেটে নর্দার্ন ডিস্ট্রিক্টসের পক্ষে প্লাঙ্কেট শীল্ড প্রতিযোগিতায় ১৯৬৮ থেকে ১৯৮৪ সাল পর্যন্ত খেলেছেন। এছাড়াও, ওয়াইকাতো, হ্যামিল্টন ও প্লেন্টি বে দলের পক্ষে ১৯৬৮ থেকে ১৯৮২ সময়কালে হক কাপে অংশ নিয়েছেন।
সমগ্র খেলোয়াড়ী জীবনে সাতটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন অ্যান্ড্রু রবার্টস। ৫ ফেব্রুয়ারি, ১৯৭৬ তারিখে ক্রাইস্টচার্চে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৬ নভেম্বর, ১৯৭৬ তারিখে চেন্নাইয়ে একই দলের বিপক্ষে সর্বশেষ টেস্টে অংশ নেন তিনি। এছাড়াও, ১৬ অক্টোবর, ১৯৭৬ তারিখে শিয়ালকোটে স্বাগতিক পাকিস্তান দলের বিপক্ষে নিজস্ব একমাত্র একদিনের আন্তর্জাতিকে অংশ নিয়েছিলেন তিনি।
১৯৭৬ সালের ফেব্রুয়ারি থেকে নভেম্বর মাসে সাত টেস্টে অংশগ্রহণ করেছিলেন।
২৬ অক্টোবর, ১৯৮৯ তারিখে মাত্র ৪২ বছর বয়সে ওয়েলিংটন এলাকায় আকস্মিকভাবে অ্যান্ড্রু রবার্টসের দেহাবসান ঘটে।
দক্ষিণা জেলা

দক্ষিণা জেলা () মিয়ানমারের নাইপিদো ইউনিয়ন অঞ্চলের একটি জেলা।
দক্ষিণা জেলায় দুইটি নামকরা পাহাড় আছে। কেতমাউত তাউং সর্বোচ্চ বিন্দু। সবচেয়ে বিশিষ্ট পর্বত হল হামানবাইয়া তাউং।
একক সঙ্গীত

সঙ্গীতে একক (ইতালীয় অর্থ: একক বা একা ) হল এককভাবে কোনো ব্যক্তির বাজানো বা গাওয়া কোনো বিশেষ অধ্যায় যেখানে তিনি একক বা পিয়ানোর মতো যন্ত্রসামগ্রীর সমন্বয়ে পারফর্ম করে থাকেন। অর্থাৎ যখন কোনো একক ব্যক্তি গান পরিবেশনা করেন বা কোনো যন্ত্রের সাহায্য নিয়ে একক ভাবে পরিবেশনা করেন তাকে বলা হয় একক সংগীত। একটি ধারাবাহিক গোষ্ঠী (বারোক সংগীতে), বা বাকী বাজনা, অর্কেস্ট্রা, ব্যান্ড বা অন্যান্য পোশাকের বাকী অংশগুলোও এর মাঝে অন্তর্গত। একক সঞ্চালন করাকে "একক" এবং যিনি আয়োজন করেন তাকে এককী বলা হয় ।
এককের বহুবচন হ'ল সোলি । কিছু প্রসঙ্গে এগুলি বিনিময়যোগ্য, তবে একক শব্দটি ক্লাসিকাল সংগীতে সীমাবদ্ধ থাকে এবং বেশিরভাগই একক টুকরোতে একক অভিনয় বা একক অনুচ্ছেদে হয়। তদুপরি, সোলি শব্দটি একটি অর্কেস্ট্রাল রচনায় একক খেলোয়াড়কে নির্ধারিত অল্প সংখ্যক যুগল অংশ বোঝাতে ব্যবহৃত হতে পারে। বারোক কনসার্টো গ্রোসোতে এই জাতীয় গ্রুপের একক কথায় কানসার্টিনো ছিল।
বিরতি বা ব্রিজ চলাকালীন জনপ্রিয় সংগীতে একটি যন্ত্রীয় একক ব্যবহৃত হয় গানের কোনও অংশে লিরিক্স ছাড়াই আগ্রহ এবং বিভিন্নতা যুক্ত করতে।
সংগীতের শব্দ থেকেই একক বিমান উড্ডয়নকারী পাইলটকেও একক বিমান পাইলট বলা হয়। অর্থাৎ কেউ যখন একক ভাবে বিমান উড্ডয়ন করেন তখন তাকে একক বৈমানিক বলা হয়।
একক সংগীতের ইতিহাস ১৮ শতাব্দীর।বারোক এবং শাস্ত্রীয় সময়ে, সোলো শব্দটি কার্যত সোনাটার সমতূল্য ছিল।
মংডু জেলা

মংডু জেলা () পশ্চিম মিয়ানমারের রাখাইন রাজ্যের (বার্মা) একটি জেলা। এর রাজধানী শহর মংডু এবং জনসংখ্যার ঘনত্ব প্রতি বর্গকিলোমিটারে প্রায় ২৯৫ জন। পার্শ্ববর্তী সিটওয়ে জেলার কিছু অংশের সাথে, মাউংডো জেলাও অনানুষ্ঠানিকভাবে উত্তর রাখাইন রাজ্য হিসাবে পরিচিত। 
মাউংডো জেলা রোহিঙ্গা নৃগোষ্ঠী অধ্যুষিত একটি দুর্গম জেলা। এখানকার রোহিঙ্গা মুসলিম ও কিছু হিন্দু জনগোষ্ঠী মিয়ানমার সেনাবাহিনীর জাতিগত নিধন গণহত্যার শিকার হয়ে আসছে। মুসলমানদের ঘর-বাড়ি, ধর্মীয় শিক্ষা প্রতিষ্ঠান, ব্যবসা প্রতিষ্ঠানগুলিতে মিয়ানমার সেনাবাহিনী ও স্থানীয় বৌদ্ধরা সংঘবদ্ধভাবে লুটপাট চালায় ও জ্বালিয়ে দেয়। জাতিগত নিধনের শিকার হয়ে এ জেলার বেশিরভাগ মানুষ বাংলাদেশে আশ্রয় নিয়েছে। 
জেলাতে নিম্নলিখিত শহরতলিগুলি রয়েছে:
সরাইকেল্লা রাজ্য

সরাইকেল্লা রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য৷ এটি উড়িষ্যার দেশীয় রাজ্যগোষ্ঠীর মধ্যে অবস্থিত ও বর্তমানে ঝাড়খণ্ড রাজ্যের একটি পূর্বতন স্বাধীন দেশীয় রাজ্য। রাজ্যটির রাজধানী ছিলো সরাইকেল্লা শহরে৷
রাজ্যটি মোটামুটিভাবে ১১৬৩ বর্গ কিলোমিটার জুড়ে বিস্তৃত ছিলো এবং ১৯০১ খ্রিস্টাব্দের নথি অনুসারে বার্ষিক রাজস্বের পরিমাণ ছিলো ৯২,০০০ ভারতীয় মুদ্রা৷ এটি ছোটনাগপুরের নয়টি দেশীয় রাজ্যের একটি, যা বেঙ্গল প্রেসিডেন্সির অধীনস্থ ও প্রশাসনিক ব্যবস্থার অন্তর্গত ছিলো৷ রাজ্যটির শেষ শাসক রাজা আদিত্যপ্রতাপ সিংহদেও ১৯৪৮ খ্রিস্টাব্দের ১৮ই মে তারিখে রাজ্যটি ভারতীয় অধিরাজ্যে যোগদান করার সম্মতিপত্রে স্বাক্ষর করেন৷
১৬২০ খ্রিস্টাব্দে বর্তমান সিংহদেও পরিবারের অগ্রদূত ও পূর্বপুরুষ রাজা বিক্রম সিংহ এই রাজ্যর পত্তন ঘটান৷ রাজ্যটি খ্রিস্টীয় অষ্টাদশ শতকে নাগপুরের মারাঠা শাসকদের প্রভাবে তাঁদের অধীনস্থ হয়৷ এটি ১৮০৩ খ্রিস্টাব্দে ওড়িশার দেওগাঁওতে হওয়া দ্বিতীয় ইঙ্গ-মারাঠা যুদ্ধের পরিণতি স্বরূপ ব্রিটিশ ভারতের একটি দেশীয় রাজ্যে পরিণত হয়৷ যুদ্ধোত্তর কালে ব্রিটিশ ইস্ট ইন্ডিয়া কোম্পানি সরাইকেল্লা রাজ্যটিকে ছোটনাগপুর রাজ্য কমিশনারের অন্তর্ভুক্ত করেন৷ 
১৯১২ খ্রিস্টাব্দে সরাইকেল্লা রাজ্যকে বিহার ও উড়িষ্যা প্রদেশের অন্তর্ভুক্ত করা হয়৷ নতুন এই প্রদেশটি ঐ বছরই বাঙ্গালার পশ্চিমপ্রান্তের জেলাগুলিকে নিয়ে গঠন করা হয়েছিলো৷ ১৯৩৬ খ্রিস্টাব্দে রাজ্যটিকে আবার নবগঠিত উড়িষ্যা প্রদেশের অন্তর্ভুক্ত করা হয়৷ সরাইকেল্লা সহ পূর্বাঞ্চলীয় রাজ্য এজেন্সির আরো ২৪ টি দেশীয় রাজ্যকে ১লা জানুয়ারী ১৯৪৮ খ্রিস্টাব্দে ভারত সরকার ভারতীয় অধিরাজ্যের অন্তর্ভুক্ত হওয়ার এবং নিজ ইচ্ছায় স্বাধীন উড়িষ্যা প্রদেশে অন্তর্ভুক্তির প্রস্তাব দেন৷
ফলস্বরূপ সরাইকেল্লা এবং খরসোয়াঁ উভয় দেশীয় রাজ্যকে ১৯৪৮ খ্রিস্টাব্দে ভারতের অন্তর্গত উড়িষ্যা প্রদেশের অন্তর্ভুক্ত করা হয়। ১৯৪৮ খ্রিস্টাব্দের ১লা জানুয়ারি তারিখেই উভয় দেশীয় রাজ্যের সংখ্যাগুরু ক্ষুদ্র নৃগোষ্ঠী জনজাতি সম্প্রদায় উড়িষ্যা রাজ্যের সঙ্গে একত্রিত হওয়ার বিরুদ্ধাচারণ শুরু করেন। রাজা আদিত্যপ্রতাপ সিংহদেওয়ের তৃতীয় পুত্র পতায়েৎ সাহেব মহারাজকুমার ভূপেন্দ্রনারায়ণ সিংহদেও রাজ্যবাসীর এই আন্দোলনকে সমর্থন দিলে ফলস্বরূপ তাকে কারারুদ্ধ করে এই জনপ্রিয় আন্দোলনের পরিসমাপ্তি ঘটানোর চেষ্টা করা হয়। কেন্দ্র সরকার পরিস্থিতি পর্যালোচনা করার জন্য বৌদকর মহাশয়ের অধীনস্থ একজন কমিশনারকে নিযুক্ত করেন। বৌদকর কমিশনের তথ্যের উপর ভিত্তি করে সরাইকেল্লা এবং খরসোয়াঁ পূর্বতন দেশীয় রাজ্য দুটিকে ১৯৪৮ খ্রিস্টাব্দের ১৮ই মে তারিখে বিহার প্রদেশের অন্তর্ভুক্ত করা হয়। ১৫ই নভেম্বর ২০২০ খ্রিস্টাব্দে বিহার রাজ্য ভেঙে ঝাড়খণ্ড রাজ্য গঠন হলে এই দুটি নবগঠিত রাজ্যের সরাইকেল্লা খরসোয়া জেলায় পরিণত হয়৷ এই পর্যায়ের মধ্যবর্তী সময়ে বহু উপজাতি-বহির্ভুক্ত ওড়িয়া সম্প্রদায়ের লোক সরাইকেল্লা খরসোয়া, পূর্ব সিংভূম ও পশ্চিম সিংভূম জেলা ছেড়ে পাকাপাকিভাবে ওড়িশায় অভিপ্রয়াণ করেন৷
১৮৮৪ খ্রিস্টাব্দের পূর্বে এই দেশীয় রাজ্যের শাসকগণ কুনওয়ার বা কুনোয়ার উপাধিতে ভূষিত হতেন৷
মংডু

মাউংডো (, ) (বিকল্প বানানে মংডো বা মংডু) দক্ষিণ-পূর্ব এশিয়ার রাষ্ট্র মিয়ানমারের (প্রাক্তন বার্মা) উত্তর-পশ্চিমভাগের রাখাইন প্রদেশে এবং বাংলাদেশ-মিয়ানমার সীমান্তের কাছে অবস্থিত একটি শহর। এটি মাউংডো টাউনশিপ ও মাউংডো জেলার প্রশাসনিক আসন। শহরটি বুথিডং শহর থেকে ১৬ মাইল দূরে অবস্থিত। মে ইউ পর্বতমালা দ্বারা প্রাকৃতিকভাবে পৃথক শহর দুইটি ১৯১৮ সালে নির্মিত দুটি সুড়ঙ্গ দ্বারা পরস্পরের সাথে সড়কপথে সংযুক্ত। মাউংডো ও এর আশেপাশের জেলায় একটি বৃহৎ রোহিঙ্গা জনগোষ্ঠী রয়েছে।
২০০৮ সালে মাউংডো শহরের জনসংখ্যা ছিল প্রায় ৪০০,০০০ জন। অধিবাসীদের সংখ্যাগরিষ্ঠ (প্রায় ৮০%) রোহিঙ্গা নৃগোষ্ঠীর লোক, যাদেরকে মিয়ানমার সরকার রাষ্ট্রহীন বাঙালি হিসেবে বিবেচনা করে। মিয়ানমার সরকার প্রণীত মিয়ানমারের জাতিগত গোষ্ঠীগুলির তালিকায় রোহিঙ্গাদের কোনও স্বীকৃতি নেই। এর সূত্র ধরে মিয়ানমারের নাগরিকত্ব বিষয়ে রোহিঙ্গাদের দাবিকেও মিয়ানমার সরকার স্বীকৃতি দেয় না। জনসংখ্যার অবশিষ্ট অংশ রাখাইন, বামার, ডেইংনেট এবং ম্রো-সহ বিভিন্ন নৃগোষ্ঠীর সমন্বয়ে গঠিত।
২০১১ সালের হিসাবে অনুযায়ী এখানে আটটি উচ্চ বিদ্যালয়, ১০টি মাধ্যমিক বিদ্যালয়, ১৬ টি প্রাথমিক-উত্তর বিদ্যালয় এবং ১২৫টি প্রাথমিক বিদ্যালয় আছে।
মাউংডো ১৯৯৫ সালের সেপ্টেম্বর মাস থেকে বাংলাদেশের টেকনাফ শহরের সাথে বাণিজ্য পরিচালনা করছে।
জেপ্টো-

জেপ্টো (সংকেত z) হলো মেট্রিক ব্যবস্থায় এককের একটি উপসর্গ। জেপ্টো দ্বারা ১০ বা ০.০০০০০০০০০০০০০০০০০০০০১ কে নির্দেশ করা হয়।
এককের এই উপসর্গটি ১৯৯১ সালে গৃহীত হয়। জেপ্টো শব্দটি ল্যাটিন "সেপ্টেম" () থেকে এসেছে, যার অর্থ "সাত"। কেননা, জেপ্টো দ্বারা ১০০০ একক নির্দেশিত হয়।
রায়ান বার্ল

রায়ান পন্সনবি বার্ল (; জন্ম: ১৫ এপ্রিল, ১৯৯৪) ম্যারোনদেরা এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ঈগলস, মিড ওয়েস্ট রাইনোস, রাইজিং স্টার্স; বাংলাদেশী ক্রিকেটে চট্টগ্রাম চ্যালেঞ্জার্স, চিটাগাং ভাইকিংস দলের প্রতিনিধিত্ব করেন। দলে তিনি মূলতঃ বামহাতে নিচেরসারিতে ব্যাটিং করেন। এছাড়াও, ডানহাতে লেগ ব্রেক বোলিংয়ে পারদর্শী রায়ান বার্ল।
২০১৪ সালের আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ে দলের সদস্য ছিলেন। ২০১৪ সাল থেকে ২০১৮ সাল পর্যন্ত রায়ান বার্লের প্রথম-শ্রেণীর খেলোয়াড়ী জীবন চলমান ছিল। ফেব্রুয়ারি, ২০১৭ সালে জিম্বাবুয়ে ক্রিকেট কর্তৃক পরবর্তী বছরে ইংল্যান্ড গমনার্থে তাকে একাডেমি দলের সদস্যরূপে অন্তর্ভুক্ত করা হয়। ১২ সেপ্টেম্বর, ২০১৭ তারিখে শাগিজা ক্রিকেট লিগে মিস অ্যাইনাক নাইটসের সদস্যরূপে টুয়েন্টি২০ ক্রিকেটে অভিষেক ঘটে তার।
এপ্রিল, ২০১৮ সালে লোগান কাপের খেলায় প্রতিপক্ষীয় খেলোয়াড়কে মাঠে অবৈধভাবে বাঁধা দেয়ার কারণে তাকে আউট দেয়া হয়। তিনি স্ট্যাম্পে আঘাতকালীন উইকেট রক্ষার্থে বলকে ঠেলে দেয়ার চেষ্টা চালান। ২০১৭-১৮ মৌসুমের লোগান কাপে রাইজিং স্টার্সের পক্ষে খেলেন। পাঁচ খেলায় অংশ নিয়ে ৪০১ রান তুলে সর্বোচ্চ রান সংগ্রাহক হন। নভেম্বর, ২০১৯ সালে বাংলাদেশ প্রিমিয়ার লিগে চট্টগ্রাম চ্যালেঞ্জার্সের পক্ষে খেলার জন্যে চুক্তিবদ্ধ হন।
সমগ্র খেলোয়াড়ী জীবনে একটিমাত্র টেস্ট, আঠারোটি একদিনের আন্তর্জাতিক ও ষোলোটি টি২০আইয়ে অংশগ্রহণ করেছেন রায়ান বার্ল। ২৬ ডিসেম্বর, ২০১৭ তারিখে পোর্ট এলিজাবেথে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১৬ ফেব্রুয়ারি, ২০১৭ তারিখে হারারেতে সফরকারী আফগানিস্তান দলের বিপক্ষে একদিনের আন্তর্জাতিকে অভিষেক ঘটে তার। ৭ জুলাই, ২০১৯ তারিখে বেলফাস্টে স্বাগতিক আয়ারল্যান্ড দলের বিপক্ষে সর্বশেষ ওডিআইয়ে অংশ নেন তিনি।
২০১৬-১৭ মৌসুমে আফগানিস্তান দল জিম্বাবুয়ে সফরে আসে। ১৬ ফেব্রুয়ারি, ২০১৭ তারিখে হারারে স্পোর্টস ক্লাবে সিরিজের প্রথম ওডিআইয়ে তার অভিষেক পর্ব সম্পন্ন হয়।
২০১৭-১৮ মৌসুমে জিম্বাবুয়ে দলের সদস্যরূপে দক্ষিণ আফ্রিকা গমন করেন। ডিসেম্বর, ২০১৭ সালে সিরিজের একমাত্র টেস্টে মুজারাবানির সাথে তাকেও দলে অন্তর্ভুক্ত করা হয়। ২৬ ডিসেম্বর, ২০১৭ তারিখে পোর্ট এলিজাবেথে অনুষ্ঠিত দিবা-রাত্রির বক্সিং ডে টেস্টে দক্ষিণ আফ্রিকার বিপক্ষে তার অভিষেক পর্ব সম্পন্ন হয়।
২০১৭-১৮ মৌসুমে আফগানিস্তানের বিপক্ষে খেলার জন্যে সংযুক্ত আরব আমিরাত গমন করেন। ৫ ফেব্রুয়ারি, ২০১৮ তারিখে শারজায় আফগানিস্তানের বিপক্ষে টুয়েন্টি২০ আন্তর্জাতিকে অভিষেক ঘটে তার।
২০১৯-২০ মৌসুমে বাংলাদেশ গমন করেন। ত্রি-দেশীয় সিরিজের প্রথম খেলায় স্বাগতিক বাংলাদেশের বিপক্ষে মুখোমুখি হন। সেপ্টেম্বর, ২০১৯ সালে টুয়েন্টি২০ আন্তর্জাতিকে প্রথম জিম্বাবুয়ীয় ব্যাটসম্যান হিসেবে এক ওভারে সর্বাধিক রান সংগ্রহ করেন। সাকিব আল হাসানের এক ওভার থেকে তিনি ৩০ রান তুলেছিলেন।
ইউসুফ কারান

ইউসুফ কারান (এছাড়াও "ইউসুফ আবদুল্লাহ কারান" নামেও লেখা হয়) (১৫ নভেম্বর ১৯৩৫ - ১০ মে ২০১৫) ছিলেন স্ট্র্যান্ডের (পশ্চিম অন্তরীপ) একজন দক্ষিণ আফ্রিকার সুন্নি মুসলিম পণ্ডিত। যিনি "মুসলিম জুডিশিয়াল কাউন্সিলের" (ইসলামী বিচার বিভাগ) প্রধান মুফতি হিসেবে দায়িত্ব পালন করেন।
কারান ১৫ই নভেম্বর ১৯৩৭ সালে জন্মগ্রহণ করেন। তিনি "স্ট্র্যান্ড মুসলেম প্রাথমিক বিদ্যালয়" ও "মেথডিস্ট মিশন স্কুল" থেকে প্রাথমিক শিক্ষা অর্জন করেন এবং ১৯৫২ সালে "অ্যাথলোন মাধ্যমিক বিদ্যালয়" থেকে ম্যাট্রিকুলেশন সম্পন্ন করেন। ১৯৫৭ সালে তিনি ভারতে চলে যান যেখানে তিনি পাঁচ বছর দারুল উলুম দেওবন্দে পড়াশোনা করেন এবং ১৯৬২ সালে স্নাতক হন।
তিনি ১৯৫৫ সালে "স্ট্র্যান্ড প্রগ্রেসিভ সোসাইটির" সহ-প্রতিষ্ঠাতা ছিলেন। তিনি ১৯৬৬ সালে "স্ট্র্যান্ড মুসলিম সম্প্রদায়ের" চারটি দলকে ঐক্যবদ্ধ করতে একটি গুরুত্বপূর্ণ ভূমিকা পালন করেন। ফুটপ্রিন্টের লেখক এম এ বাদেরোয়েনের মতে "তিনি একজন অসাধারণ বক্তা ছিলেন এবং স্থানীয় সম্প্রদায় তার আন্তরিকতায় মুগ্ধ হয় এবং একটি একক প্রশাসনিক পরিষদের অধীনে ঐক্যবদ্ধ হতে উৎসাহিত হয়।"। তিনি ১৯৯৪ সালে দক্ষিণ আফ্রিকার ইউনাইটেড উলামা কাউন্সিলের প্রতিষ্ঠায় গুরুত্বপূর্ণ ভূমিকা পালন করেন।
তিনি ১০ই মে ২০১৫ সালে স্ট্র্যান্ডে (পশ্চিম অন্তরীপ) মারা যান। তার পুত্র তাহা কারান একজন ইসলামী পণ্ডিত এবং স্ট্র্যান্ডে দারুল উলুম আল-আরাবিয়াহ আল-ইসলামিয়ার প্রতিষ্ঠাতা।
স্বরমাধুর্য

স্বরমাধুর্য (গ্রীক μελῳδία, "melōidía", "গাওয়া, জপ করা") বা 'টিউন (সুর), ভয়েস বা লাইন নামেও পরিচিত হ'ল সাংঙ্গীতিক সুরের একটি রৈখিক উত্তরসূরি যা শ্রোতা একক সত্তা হিসাবে উপলব্ধি করে। আক্ষরিক অর্থে স্বরমাধুর্য হ'ল পিচ এবং ছন্দ এর সংমিশ্রণ। যদিও আরও গঠনগতভাবে শব্দটিতে আরও টোনাল রঙ এর মতো অন্যান্য পরম্পরার সাঙ্গীতিক উপাদান অন্তর্ভুক্ত থাকতে পারে। একে পটভূমির অনুষঙ্গে অগ্রভাগ হিসাবে বিবেচনা করা যেতে পারে। একটি লাইন বা অংশ এর পক্ষে অগ্রভাগের স্বরমাধুর্য হওয়ার দরকার পড়ে না। 
স্বরমাধুর্যগুলিতে এক বা একাধিক ফ্রেজ বা মোটিফ (কারুকার্য) থাকতে পারে এবং সেগুলি সাধারণত বিভিন্ন আকারে একটি রচনা জুড়ে পুনরাবৃত্ত হয়। স্বরমাধুর্য বর্ণিত হতে পারে তাদের সুরেলা গতি বা পিচ অথবা পিচের মধ্যবর্তী অন্তরায় (প্রধানত সংযুক্ত বা বিচ্ছিন্ন বা আরও বিধিনিষেধ সহ), পিচ ব্যাপ্তি, উত্তেজনা এবং মোক্ষণ, ধারাবাহিকতা এবং একাত্মতা, ক্যাডেন্স এবং আকার দ্বারা।
বিভিন্ন ও বৈচিত্র্যময় উপাদান এবং স্বরমাধুর্যের প্রদত্ত শৈলীর "অনেক বিদ্যমান ব্যাখ্যা (স্বরমাধুর্য সম্পর্কিত) নির্দিষ্ট শৈলীর মডেলে আমাদের সীমাবদ্ধ রাখে এবং সেগুলি খুবই একচেটিয়াভাবে করে।" পল নার্ভসন ১৯৮৪ সালে দাবি করেছিলেন যে তিন চতুর্থাংশেরও বেশি স্বরমাধুর্য সম্পর্কিত বিষয়বস্তু পুরোপুরি অনুসন্ধান করা হয়নি।
বিংশ শতাব্দীর আগে রচিত বেশিরভাগ ইউরোপীয় সংগীত এবং ২০ম শতাব্দীর জনপ্রিয় সংগীতে বিদ্যমান সুরগুলি "স্থির এবং ফ্রিকোয়েন্সির ধরন-এ সহজেই বিবেচনাযোগ্য", " সমস্ত কাঠামোগত স্তরে পুনরাবৃত্ত ঘটনাগুলি প্রায়ই পর্যায়ক্রমিক" এবং "সময়কালের পুনরাবৃত্ত এবং ব্যাপ্তির ধরনে (সদৃশ)"।
২০ শতক এর স্বরমাধুর্যে যে কোনও পাশ্চাত্য সঙ্গীত-এ ঐতিহাসিক পর্বের পিচ সম্পদের "ব্যাপক বৈচিত্রের সদ্ব্যবহার" দেখা যায়। "ডায়োটোনিক স্কেল এখনও ব্যবহার করা হলেও ক্রোম্যাটিক স্কেল "ব্যাপকভাবে প্রযুক্ত" হচ্ছে। সুরকাররা "গুণগত মাত্রা" এর জন্য একটি কাঠামোগত ভূমিকাও বরাদ্দ করেছিলেন যা আগে "প্রায় একচেটিয়াভাবে পিচ এবং তালের জন্য সংরক্ষিত ছিল"। ক্লিউয়ার বলেছেন "যে কোনও স্বরমাধুর্যের প্রয়োজনীয় উপাদানগুলি হ'ল সময়কাল, পিচ এবং গুণমান (টিম্বব্রে), টেক্সচার এবং উচ্চগ্রাম। যখন বিভিন্ন পরিসরে টিম্ব্রেস এবং ডায়নামিক্সের সাথে বাজানো হয় তখনও একই স্বরমাধুর্য চিনতে পারা যায়। শেষোক্ত ক্ষেত্রে তা "রৈখিক ক্রমের উপাদান"ও হতে পারে। 
বিভিন্ন সাঙ্গীতিক শৈলী বিভিন্নভাবে স্বরমাধুর্য ব্যবহার করে। কিছু উদাহরণ:
নিওয়েল'স ওল্ড বয়েজ

ক্লাব আতলেতিকো নিওয়েল'স ওল্ড বয়েজ (, ; এছাড়াও নিওয়েল'স ওল্ড বয়েজ নামে পরিচিত) হচ্ছে রোসারিও ভিত্তিক একটি আর্জেন্টিনীয় পেশাদার ফুটবল ক্লাব। এই ক্লাবটি বর্তমানে আর্জেন্টিনার শীর্ষ স্তরের ফুটবল লীগ আর্জেন্টিনীয় প্রথম বিভাগে খেলে। এই ক্লাবটি ১৯০৩ সালের ৩রা নভেম্বর প্রতিষ্ঠিত হয়েছে। নিওয়েল'স ওল্ড বয়েজ তাদের সকল হোম ম্যাচ রোসারিওর এস্তাদিও মার্সেলো বিয়েসলায় খেলে থাকে; যার ধারণক্ষমতা হচ্ছে ৪২,০০০। বর্তমানে এই ক্লাবের ম্যানেজারের দায়িত্ব পালন করছেন ফ্রাঙ্ক দারিও কুদেলকা এবং সিইও-এর দায়িত্ব পালন করছেন এদুয়ার্দো বের্মুদেস। আর্জেন্টিনীয় মধ্যমাঠের খেলোয়াড় মাক্সি রোদ্রিগেস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, নিওয়েল'স ওল্ড বয়েজ এপর্যন্ত ৯টি শিরোপা জয়লাভ করেছে; যার মধ্যে ৬টি আর্জেন্টিনীয় প্রথম বিভাগ এবং ১টি বুয়েনোস আইরেস পৌরসভা অনার কাপ শিরোপা রয়েছে।
তাপগতিবিদ্যার তৃতীয় সূত্র

তাপগতিবিদ্যার তৃতীয় সূত্র তাপগতিক ভারসাম্যে বদ্ধ ব্যবস্থার বৈশিষ্ট্য নিম্নরূপে বিবৃত করে:
তাপমাত্রা যখন পরম শূন্যের নিকটবর্তী হয়, তখন ব্যবস্থার বিশৃঙ্খলা মাত্রা ধ্রুব মানের নিকটবর্তী হয়।
এক্ষেত্রে বদ্ধ ব্যবস্থায় কোনোরকম পরামিতিক মানদণ্ডের (যেমন- চাপ কিংবা চৌম্বকক্ষেত্র) উপর ধ্রুব মান নির্ভর করে না। পরম শূন্য তাপমাত্রায় ব্যবস্থাটিতে অবশ্যই কিছু পরিমাণ শক্তি থাকতে হবে। বিশৃঙ্খলা মাত্রা মাইক্রোদশার সঙ্গে গভীরভাবে সম্পর্কিত। সাধারণত এ দশাকে ন্যূনতম শক্তিসম্পন্ন অনন্য দশা হিসেবে বর্ণনা করা হয়েছে। এক্ষেত্রে, পরম শূন্য তাপমাত্রায় বিশৃঙ্খলা মাত্রা শূন্য। ব্যবস্থাটি যদি কোনো সুসংবদ্ধ নিয়ম মেনে না চলে, সেক্ষেত্রে অতি কম তাপমাত্রার প্রভাবে সসীম বিশৃঙ্খলা মাত্রা বিরাজ করবে। দুইটি কারণে এরূপ হতে পারে - প্রথমত, অ-ন্যূন শক্তি ব্যবস্থাটির উপর ক্রিয়া করে; অথবা "ন্যূনতম শক্তি দশা" অনন্য নয়। এক্ষেত্রে ধ্রুব মানটিকে বলা হয় "উদ্বৃত্ত বিশৃঙ্খলা মাত্রা"(Residual entropy)। বিশৃঙ্খলা মাত্রা হলো মূলত বিভিন্ন প্রকার অণু, পরমাণু কিংবা অন্যান্য কণিকার অবস্থা প্রকাশকারী ফাংশন। সুনির্দিষ্ট ও নিম্ন তাপমাত্রার ক্ষেত্রে নার্নস্ট-সাইমনের প্রদত্ত তাপগতিবিদ্যার তৃতীয় সূত্রের অনুসিদ্ধান্ত নিম্নরূপ:
কোনো ঘনীভূত দশায় বিশৃঙ্খলা মাত্রার পরিবর্তন সমোষ্ণ প্রক্রিয়ায় শূন্য হয়,যদি তাপমাত্রা শূন্য কেলভিনের নিকটবর্তী হয়।
এখানে তাঁরা ঘনীভূত ব্যবস্থা বলতে তরল অথবা কঠিনকে বুঝাচ্ছেন। নার্নস্ট পরবর্তীতে আরো বলেন,
"একটি নির্দিষ্ট ব্যবস্থার বিশৃঙ্খলা মাত্রা সসীমসংখ্যক প্রক্রিয়া সম্পাদনের মাধ্যমে কখনো পরম শূন্যে উন্নীত করা যায় না। "
এছাড়াও সুনির্দিষ্ট শক্তির ধর্ম বিবেচনায় এনে তৃতীয় শক্তিকে ভিন্নভাবে ব্যাখ্যা করা সম্ভব হয়:
দুইটি তাপগতিক ব্যবস্থার সম্মিলনে যদি বিচ্ছিন্ন ব্যবস্থার সৃষ্টি হয়, তাহলে এদের মধ্যে বিনিময়কৃত শক্তির মান একটি নির্দিষ্ট পরিসরে সীমাবদ্ধ থাকে। 
রসায়নবিদ ভাল্টার নার্নস্ট ১৯০৬-১৯১২ সালে "তাপগতিবিদ্যার তৃতীয় সূত্র" উন্নয়নে উল্লেখযোগ্য ভূমিকা পালন করেন। তাই একে অনেক সময় নার্নস্টের উপপাদ্য বা নার্নস্টের স্বীকার্য বলা হয়। তাপগতিবিদ্যার তৃতীয় সূত্র অনুযায়ী, পরম শূন্য তাপমাত্রায় কোনো ব্যবস্থার বিশৃঙ্খলা মাত্রা একটি সুসংজ্ঞায়িত ধ্রুবক। যেহেতু সবচেয়ে নিম্নশক্তির দশায় (গ্রাউন্ড স্টেট) তাপমাত্রা শূন্য হয়, তাই ঐ অবস্থার সমশক্তি-বৈশিষ্ট্য বা ডিজেনারেসি পরিমাপের মাধ্যমে বিশৃঙ্খলা মাত্রা নির্ণয় করা সম্ভব হয়।
১৯১২ সালে নার্নস্ট বলেন, সসীমসংখ্যক ক্রিয়া সম্পাদনের ফলে কোনো ব্যবস্থায় সমোষ্ণ t=০ হতে পারে না।
১৯২৩ খ্রিস্টাব্দে গিলবার্ট এন লুইস ও মার্লে র‍্যান্ডাল বলেন,
যদি নিখুঁত স্ফটিকীভূত দশায় ও পরম শূন্য তাপমাত্রায় পদার্থ গঠনকারী প্রতিটি উপাদানের বিশৃঙ্খলা মাত্রা শূন্য হয়, তাহলে পদার্থের বিশৃঙ্খলা মাত্রার মান "সসীম ধনাত্মক" হবে। কিন্তু পরম শূন্য তাপমাত্রায় পদার্থের বিশৃঙ্খলা মাত্রা সসীম ধনাত্মক না হয়ে শূন্য হতে পারে ;তবে সেক্ষেত্রে নিখুঁত স্ফটিকীভূত পদার্থের বিশৃঙ্খলা মাত্রা যেকোনো ক্ষেত্রে অবশ্যই শূন্য হয়।"
অর্থাৎ, শুধু যে ΔS এর মান শূন্য কেলভিন হবে, তা নয়, তদুপরি S এর মানও শূন্য হবে- তবে এক্ষেত্রে লক্ষ্য রাখা বাঞ্ছনীয়, স্ফটিকটির সবচেয়ে নিম্নশক্তির দশা বা গ্রাউন্ড স্টেট বিরাজ করছে এবং ঐ দশার গঠন এক রকম। কিছু কিছু স্ফটিকের গঠন নিখুঁত না হয়ে ত্রুটিযুক্ত হয়। ত্রুটিযুক্ত স্ফটিকের ক্ষেত্রে উদ্বৃত্ত বিশৃঙ্খলা মাত্রা সৃষ্টি হয়। তবে নিম্নশক্তির দশায় উত্তরণের জন্য গতির বাধা দূরীভূত করতে পারলে উদ্বৃত্ত বিশৃঙ্খলা মাত্রাও দূর হয়ে যায়।